
«Бірінші санаттағы төлем ұйымдары үшін пруденциалдық нормативтерді және сақтауға міндетті өзге де нормалар мен лимиттерді бекіту туралы» Қазақстан Республикасы Ұлттық Банкі Басқармасының қаулысының жобасына ақпараттық кесте 

	1.
	НҚА жобасының атауы (НҚА түрін көрсете отырып)
	«Бірінші санаттағы төлем ұйымдары үшін пруденциалдық нормативтерді және сақтауға міндетті өзге де нормалар мен лимиттерді бекіту туралы» Қазақстан Республикасы Ұлттық Банкі Басқармасының қаулысының жобасы.

	2.
	Әзірлеуші мемлекеттік орган
	Қазақстан Республикасының Ұлттық Банкі.

	3.
	НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))
	«Қазақстан Республикасының кейбір заңнамалық актілеріне қаржы нарығын жетілдіру және цифрландыру, банкроттық, сондай-ақ мемлекеттік органдарды бағалау мәселелері бойынша өзгерістер мен толықтырулар енгізу туралы» Қазақстан Республикасының Заңын іске асыру мақсатында әзірленген.

	4.
	НҚА жобасының қысқаша мазмұны, негізгі ережелердің сипаттамасы
	Қаулы жобасы бірінші санаттағы төлем ұйымдары үшін пруденциалдық нормативтерді (жарғылық және меншікті капиталдың ең төменгі мөлшері, жеткіліктілік, левередж және өтімділік коэффициенттері), сақтауға міндетті өзге де нормалар мен лимиттерді (ашық валюталық позиция лимиттері), олардың шекті мәндерін және есептеу әдістемелерін бекітуді көздейді.

	5.
	Күтілетін нәтижелердің нақты мақсаттары мен мерзімдері
	Жобаның мақсаты бірінші санаттағы төлем ұйымдарының қаржылық орнықтылығын қамтамасыз ету және олардың қызметіндегі тәуекелдерді азайту мақсатында пруденциалдық нормативтерді және сақталуы міндетті өзге де нормалар мен лимиттерді белгілеу болып табылады.
Күтілетін нәтижелерге жоба қолданысқа енгізілген сәттен бастап қол жеткізіледі.

	6.
	НҚА қабылданған жағдайда болжамды әлеуметтік-экономикалық, құқықтық және (немесе) өзге де салдарлар
	Жобаны қабылдау теріс әлеуметтік-экономикалық және (немесе) құқықтық салдарға және (немесе) өзге де салдарға әкеп соқпайды.



